شەفەق نیوز/ دەزگای تەندروسی لە ئیدارەی سەروەخوەیی لە باکوور و خوەرهەڵات سوریا، ئمڕوو یەکشەممە، راگەیان تۆمارکردن سێ مردن لەوەر ڤایڕۆس کۆڤید-١٩ لە باکوور و خوەرهەڵات سوریا.
دکتۆر جوان موستەفا هاوسەرۆک دەزگای تەندروسی لە ئیدارەی سەروەخوەیی لە باکوور و خوەرهەڵات سوریا لە بەیاننامەیگ رەسیە ئاژانس شەفەق نیوز وت: مردنەکان ئەرا یەک پیاو لە قامیشلۆ و یەکیک لە دێر زۆر و پیاویگ تر لە حەسەکە تۆمار کریان.
جوان خان وتیش: ١٠٥ تووشهاتن نوو وە ڤایڕۆس کۆڤید-١٩ لە ناوچەیل ئیدارەی سەروەخوەیی ئەرا ٥٩ پیاو و ٤٦ ژن تۆمار کریا.
وتیش؛ تووشهاتنە نووەکان وەیجوورە بەشەوە بوین: حەسەکە ٢١، دەرباسیە ٨، کۆبانی ١٤، ریقە ٢٨، تەبەقە ٣٢، مەنبج ٢.
وتیش؛ دوو خاسەوبوین تۆمار کردنە.
جی باسە ک ژمارەی تووشهاتنەکان لە ناوچەیل ئیدارەی سەروەخوەیی لە باکوور و خوەرهەڵات سوریا رەسیە ١٠٥٠٩، لەلیان ٣٩٢ مردنە، و ١٣٢٩ خاسەو بوینە.
